Mikkelin kansalaisopisto

1102022 Yleisluento: Muistojen teatteri - muistot ja eletty elämä näkyviksi näyttämöllä
2026-09-11 17:30 - 19:30 (Europe/Helsinki)
Maksuton yleisluento tutustuttaa osallistujat Muistojen teatteri (Reminiscence Theatre) -konseptiin, sen tekniikoihin ja eri variaatioihin sekä merkitykseen.
Muistojen teatteri on menetelmä, jossa muistoista rakennetaan teatteriesitys. Muistoja herätellään erilaisin luovin menetelmin (esineet, kuvat, musiikki, äänet, liike, materiaalit, hajut ym.). Improvisaation avulla muistot rakentuvat esitykseksi.
Luento sopii kaikille teatterista ja erityisesti sukupolvet ylittävästä kulttuurista kiinnostuneille. Muistojen teatteri tarjoaa myös uudenlaisen ja ajankohtaisen työtavan sosiaali- ja terveysalalla, museoissa tai kirjastoissa työskenteleville.
Luennoitsija:
Leonie Hohenthal-Antin on yhteiskuntatieteiden tohtori, draamakouluttaja, tietokirjailija ja luovan muistelutyön uranuurtaja Suomessa. Hän toi Englannista Kotkaan Muistojen teatterin ja Luovan muistelun koulutus- ja kulttuurikeskus Muistojen Talon, jonka taiteellisena johtajana hän on toiminut jo yli kaksikymmentä vuotta.
Leonie on tehnyt väitöskirjan aiheesta Ikäihmiset teatterin tekijöinä sekä julkaissut kirjat Kutkuttavaa taidetta – taidetoiminta seniori- ja vanhustyössä ja Muistot näkyviksi- muistelutyön menetelmiä ja merkityksiä sekä Muistellaan – luovat menetelmät muistisairaan tukena.
Luento on avoin kaikille kiinnostuneille ja maksuton. Ennakkoilmoittautuminen luennolle ei ole välttämätöntä, mutta se on toivottavaa, jotta osaamme varautua yleisömäärään.
